Joku dziesmas
Joku dziesmas ir Raimonda Paula estrādes dziesmu minialbums, kas izdots 1975. gadā. 70. gadu vidū iznāk trīs R. Paula minialbumi ar viegla, humoristiska rakstura dziesmām, kam izmantoti gan dzejnieku rakstīti teksti, gan latviešu tautasdziesmas. Albumā "Joku dziesmas" apkopotas piecas dziesmas ar J. Petera un latviešu tautasdziesmu tekstiem, kuras dzied Nora Bumbiere un Viktors Lapčenoks. Dziesma "Lauku gurķis Rīgas tirgū" atšķirīgā versijā bez orķestra iekļauta arī albumā "Nekal mani gredzenā". 2005. gadā minialbums pārizdots albuma formātā kompānijā "Mikrofona ieraksti", pievienojot tam joku dziesmas no minialbumiem "Tā es tevi mīlēšu" un "Dresleriāna".